1937-ben a minisztertanács főtitkárává nevezték ki. Az Albánia 1939. április 7-ei olasz lerohanását követően április 8-a és 12-e között működő kormányszerv, az Ideiglenes Közigazgatási Bizottság közmunkaügyi megbízottja (minisztere) volt. Ezzel párhuzamosan 1941-ig továbbra is ellátta minisztertanács-főtitkári feladatait. 1942-ben az állami számvevőszékhez került, ahol előbb az alelnöki, majd 1943-tól 1944-ig az elnöki tisztséget töltötte be. A második világháború lezárulta után, 1945-ben a kommunista hatóságok a megszállókkal való kollaborálás és elnyomó politikájuk támogatásának vádjával letartóztatták, de 1946-ban amnesztiával kiszabadult. A továbbra is szoros megfigyelés alatt tartott Beshiriről szóló belügyi jelentések kiemelték ellenséges viszonyulását a kommunista kormányzathoz. Tiranában halt meg, feltehetően 1954-ben.